open-index/open-wikipedia-markdown huggingface dataset:
Skiručių tvenkinys

**Skiručių tvenkinys** – tvenkinys Lietuvoje, Kelmės rajone, 7 km į pietryčius nuo Liolių miestelio. Sudarytas užtvenkus Kušlos upelį (Dratvens intakas, Dubysos baseinas) 0,16 km nuo jo žiočių. Tvenkinio ilgis iš šiaurės į pietus – 0,33 km, plotis – iki 0,075 km. Skersai supiltas pylimas tvenkinį dalija į 2 dalis. Altitudė viršutinės tvenkinio dalies 106,1 m, žemutinės - 103,6 m. Krantai neaukšti. Tvenkinys gausiai užžėlęs vandens augalija. Aplink tvenkinį plyti dirbami laukai. Į rytus įsikūręs Skiručių kaimas. Žemiau užtvankos prasideda Dubysos regioninis parkas.

## Šaltiniai
Svirnių tvenkinys

**Svirnių tvenkinys** – tvenkinys Lietuvoje, Kelmės rajone, 7,5 km į rytus nuo Kelmės, Svirnių kaime. Sudarytas užtvenkus bevardį upelį (Mėdaus intakas, Dubysos baseinas) 1,7 km nuo jo žiočių. Tvenkinio ilgis iš vakarų į rytus – 0,13 km, plotis – iki 0,045 km. Altitudė 111,2 m. Krantai žemi. Aplink tvenkinį plyti pievos. 

## Šaltiniai
Tiur

**Tiur**, **Tivr**, **Tiv** – Mėnulio dievybė etruskų mitologijoje; galbūt atitinka graikų Selenę ir romėnų Luną. Šios dievybės vardas (*Tivr*) įrašytas apatinėje Pjačencos kepenų (bronzinio avies kepenų modelio) dalyje, greta Usilo (Saulės dievybės). 

Rasta Tiur dedikuotų votų. Mardzaboto (*Marzabotto*) *Santuario Fontile* šventvietėje aptiktas Tiur dedikuotas dubuo. Šiai dievybei dedikuotas dubuo aptiktas ir Orvjeto Kaničelos šventvietėje, o *Acquasanta di Chianciano* rastas pusmėnulis, ant kurio įrašytas Tiur vardas.

Nors paprastai manoma, kad jokių Tiur atvaizdų nėra aptikta, pasak etruskologės Nancy Thomson de Grummond, Tiur gali būti pavaizduotas ant Perudžoje rasto veidrodžio, vaizduojančio Helenę (etruskų k. *Elinai*) bei jos brolius Kastorą ir Poluksą (*Castur* ir *Puluce*).

Anot Nancy Thomson de Grummond, šios dievybės vardas galėjo būti ir bendrinis žodis, reiškiantis „mėnuo“.

## Šaltiniai
Chango Spasiuk

**Čangas Spasiukas** (), tikr. ***Horasijus Euchenijus Spasiukas*** (*Horacio Eugenio Spasiuk*; g. 1968 m. rugsėjo 23 d.) – Argentinos muzikas, akordeonininkas, kompozitorius, čamamė stiliaus muzikos atlikėjas.

Gimė ukrainiečių kilmės šeimoje šiaurės rytų Argentinoje, Apsotoleso miestelyje (Misjoneso provincija). Tėvas buvo smuikininkas ir dailidė. Čangas Spasiukas jaunystėje sudalyvavo čamamė muzikos projekte *Expresión Regional Chamamecera*, išgarsėjo vietiniu mastu, grojo Misjoneso miestelių šventėse, muzikos festivaliuose, vestuvėse. Baigęs mokyklą, Spasiukas Posadase studijavo antropologiją, bet vėliau metė studijas ir išvyko į Buenos Aires.

Sostinėje grojo festivaliuose, Nyderlandų ambasados buvo pakviestas į Europą, kur grojo „Eurolatina“ muzikos šventėje. 1992 m. kaip kviestinis muzikantas grojo su roko grupe „Dividido“. 1997 m. dalyvavo Monrealio džiazo festivalyje.

1999 m. Čangas Spasiukas išleido albumą *Polcas de mi tierra*, kuriame įrašė įvairius polkos atlikėjus, grojančius Argentinos kaimuose, miestelių šventėse. Už šį albumą Č. Spasiukui suteikta Karloso Gardelio apdovanojimas.

2005 m. apdovanotas BBC pasaulio muzikos apdovanojimuose (skiltyje „metų atradimas“). 2006 m. „Grammy Latino“ apdovanojimuose *Tarefero de mis Pagos* išrinktas metų albumu.

## Diskografija

* *Contrastes* (1990 m.)
* *Bailemos y… (1993 m.)
* *La ponzoña* (1996 m.)
* *Polcas de mi tierra* (1999, 2004 m.)
* *Chamamé crudo* (2004 m.)
* *Tarefero de mis Pagos* (2005 m.)
* *Pynandi – Los Descalzos* (2009 m.)
* *Tierra colorada en el Teatro Colón* (2014 m.)
* *Otras músicas* (2016 m.)
* *Hielo Azul Tierra Roja'' (su Per Einar Watle, 2019 m.)

## Šaltiniai
Adabas (islamas)

**Adabas** () – elgesio normos, nustatytos šariato įstatymuose, įskaitant geras manieras, padorų elgesį, žmoniškumą.

## Etimologija
 
Žodžio „adab“ istorija atspindi arabų kultūros raidą nuo ikiislaminių laikų iki šių dienų. Iš pradžių tai buvo laikoma pranašo Mahometo sunos sinonimu, turėjusiu reikšmę „įprotis“, „paveldimos elgesio normos“, „paprotys“, gautais iš protėvių ir kitų asmenų. Religine prasme adabas yra pranašo suna savo bendruomenei.

## Etiketo taisyklės

Islamas turi savo etiketo taisykles, aprėpiančias visus musulmono gyvenimo aspektus. Nurodomos tokios etiketo savybės, kaip mandagumas, pagarba, įskaitant tualeto etiketą, apsivalymą (, *ṭahāra(h)*) ir kt. Imamo Muhamedo al Buchario vienoje iš knygų „Kutub al-Sittah“ pateikiamas hadisas, kuriame sakoma, kad geriausi žmonės yra tie, kurie turi geriausias manieras ir geriausią charakterį.

Islamo teisėje adabas turi artimą arba tiesiogiai išvedamą reikšmę iš sąvokos „paskirta ir uždrausta“. Šia prasme jis vartojamas posakiuose „chadžo adabas“ (piligriminės kelionės taisyklės) arba „Korano skaitymo adabas“ (kada galima paimti Koraną į rankas, kur jį skaityti, kaip padėti ir pan.).

## Išnašos
Madleno salų nacionalinis parkas

**Madleno salų nacionalinis parkas** – saugoma teritorija salyne prie Senegalo sostinės Dakaro krantų. Pagrindinė Madleno salų sala yra Sarpanas, žinoma dėl akmens amžiaus radinių. Salynas taip pat pasižymi paukščių, žuvų ir augalų gausa. Madleno salų nacionalinis parkas yra vienas mažiausių pasaulyje, užimantis 45 hektarų plotą. Įkurtas 1976 m.

Madleno salų nacionalinis parkas įtrauktas į UNESCO Pasaulio paveldo kandidatų sąrašą.

Šiose salose gyvena reti jūriniai paukščiai faetonai, dar sutinkami ir Galapaguose.

## Šaltiniai
2019–2020 m. Girabola

**[[2019]]–[[2020]] m. [[Girabola]]** – Angolos aukščiausioji futbolo lyga. Sezonas prasidėjo 2019 m. rugpjūčio 16 d., o nutrauktos 2020 m. gegužės 3 d.  
* s turnyras 2020 m. nevyko dėl pandemijos.

## 2019–2020 m. [[Girabola]]
* **Girabola** – pirmos pakopos, elito divizionas, aukščiausioji futbolo lyga.
* 2019–2020 m. – dalyvavo 16 komandų.
* 2020 m. gegužės 3 d. Girabola kovos buvo nutrauktos dėl pandemijos.
* Čempionatas buvo paskelbtas negaliojančiu.

#### Pokyčiai Giraboloje
; Girabola pirmenybėse nebeliko 2018–2019 m. sezone tris paskutines vietas užėmusių ekipų.

; Iš Segundona pirmenybių buvo perkeltos trys ekipos.

; Pastabos
* Sport Lubango e Benfica buvo nušalinta nuo dalyvavimo Girabola pirmenybėse, o šio klubo vieta perleista Wiliete SC.
* Sezono metu Primeiro de Maio buvo pašalinta iš pirmenybių.

## [[Angolos futbolo taurė]]
* Turnyras nevyko dėl pandemijos.

## [[Angolos futbolo supertaurė]]
* Turnyras nevyko.

## Taip pat skaitykite
* Girabola

## Šaltiniai
 

## Nuorodos
* RSSSF duomenų bazė (2019–2020 m. Girabola sezonas);
* Soccerway duomenų bazė (2019–2020 m. Girabola sezonas);
* zerozero.pt (2019–2020 m. Girabola sezonas);
Space Launch System

**Space Launch System (SLS)** – dviejų pakopų, itin masyvių krovinių kosminė raketa, nuo 2011 m. gaminama įmonės NASA. Ši raketa bus naudojama NASA ateities misijoms į Mėnulį ir Marsą. Pirmasis SLS skrydis įvyko 2022 m. lapkričio 16 d.

Pirmasis iš dviejų SLS blokas į Žemės orbitą galės iškelti iki 95 t krovinio. Antrasis blokas galės iškelti iki 130 t krovinio ir bus naudojamas misijoms į Marsą. Skrydžių paleidimams SLS naudos Kenedžio kosminių skrydžių centrą.

## Krovinių svoris

## Šaltiniai
Roaring Lions FC

**Roaring Lions FC** – Angilijos futbolo klubas iš Stouni Graundo. Rungtyniavo AFA Senior League, aukščiausiame šalies divizione.

**Roaring Lions** – daugiausia titulų laimėjęs Angilijos futbolo klubas.

## Pasiekimai
;  **[[AFA Senior Male League]]**
*  **Čempionai (10):** 2000–2001, 2001–2002, 2002–2003, 2005–2006, 2009–2010, 2013–2014, 2016–2017, 2020, 2022, 2025 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Futbolininkai, atstovavę Angilijos nacionalinei rinktinei
*  Germain Hughes, gynėjas;
*  Tafari Smith, gynėjas;
*  Jermal Richardson, saugas;
*  Kapil Battice, puolėjas;
*  Jaiden Abbot, puolėjas;

## Išnašos

## Nuorodos
* Facebook paskyra
* UFC (apie klubą)
* Globalsportachive
* footaball.fandom
* Transfermarkt
Laima Kreivytė

**Laima Kreivytė** (g. 1972 m.) – Lietuvos dailėtyrininkė, parodų kuratorė, poetė, menininkė, LGBT aktyvistė.

## Biografija
1995 m. baigė dailės istorijos ir teorijos studijas Vilniaus dailės akademijoje (VDA), 2000 m. kultūros ir lyčių studijas Vidurio Europos universitete Budapešte. Nuo 1996 m. VDA dėstytoja. 1996–2016 m. dirbo „7 meno dienose“ ir „Literatūroje ir mene“. 2017–2019 m. vadovavo Lietuvos kultūros ir meno tarybai.

Nuo 1995 m. kuravo per 50 parodų Lietuvoje ir užsienyje, tarp jų Baltijos paviljoną 3-ojoje Prahos bienalėje, Lietuvos paviljoną 53-ojoje Venecijos bienalėje ir Nacionalinės dailės galerijos pastovią XX-XXI a. ekspoziciją, pirmąją Lietuvos LGBTQ meno istorijos parodą „Nuo sutemų iki Aušros. 20 LGBT laisvės metų Lietuvoje“ Šiuolaikinio meno centre. Dalyvauja solinėse parodose bei su grupe „Cooltūristės“.

Išleido dvi poezijos knygas: „Sapfo skai(s)tykla“ (2013 m.) ir „Artumo aritmetika“ (2019 m.), sudarė Kęstučio Zapkaus ir Marijos Teresės Rožanskaitės kūrybos albumus. Veda LRT Klasikos programos radijo laidą „Iš balkono“.

Lietuvos tarpdisciplininio meno kūrėjų sąjungos, Tarptautinės dailės kritikų asociacijos, Rašytojų sąjungos narė. Vyriausybės kultūros ir meno premijos laureatė.

## Šaltiniai
Čiribiketės aukštumų nacionalinis parkas

**Čiribiketės aukštumų nacionalinis gamtos parkas** () – saugoma gamtos teritorija pietų Kolumbijoje, Čiribiketės aukštumose, Kaketos ir Gvavjarės departamentuose. Didžiausias nacionalinis parkas Kolumbijoje. Įsteigtas 1989 m., 2018 m. paskelbtas pasaulio paveldo objektu.

Čiribiketės nacionalinis parkas apima šiaurės rytinį Kolumbijos Amazonijos regiono kampą. Teritorija apima Čiribiketės masyvą, kuris yra toli į Amazoniją įsiterpusi Gvianos skydo dalis (t. y., geologiškai priklauso Gvianos plokščiakalniui). Masyvą sudaro iki 1000 m iškylantys stalkalniai (tepuji). Daugelis parko upių priklauso Kaketos baseinui (Tunija, Achachu ir kt.).

Parkas pasižymi didele bioįvairove: didžiumą teritorijos dengia drėgnieji atogrąžų miškai, yra atogrąžų ir užliejamų savanų, užmirkusių miškų, krūmynų plotų. Parke aptikta >1800 augalų rūšių. Parke taip pat rastos 82 žinduolių rūšys (jaguaras, brazilinė ūdra, ocelotas, puma, ilgauodegė ūdra, didžioji skruzdėda, dulsvasis agutis, paka, amazoninis delfinas, baltabarzdis pekaris, lyguminis tapyras, 52 šikšnosparnių, 8 primatų rūšys), tarp paukščių pažymėtinas gvianinis akmengaidis, amazoninis tulžys, raudonoji ara, guacharas, harpija, bei endeminis Čiribiketės smaragdinis kolibris.

Be gamtos paveldo, parkas garsėja ir savo istorinėmis-meninėmis vertybėmis. Ant Čiribiketės uolų rasta gausybė uolų meno (petroglifų, piktogramų), kuris gali būti iki 20 tūkst. metų senumo. Pirmasis tyrinėtojas, aprašęs Čiribiketės piešinius (1943 m.), buvo amerikiečių botanikas Ričardas Evansas Šulcas.

„Čiribiketės nacionalinis parkas – Jaguaro maloka“ įtrauktas į pasaulio paveldo sąrašą kaip svarbi rūšių buveinė, išskirtinis gamtinis regionas bei Amazonijos tautų meną ir tradicijas atskleidžianti vieta.

## Šaltiniai
Wiliete SC

**Wiliete Sport Clube de Benguela**, o sutrumpintai **Wiliele SC** – Angolos futbolo klubas, įkurtas Bengelos mieste; nacionalinės futbolo lygos (Girabola) dalyvis. 

## Istorija
Įkurtas 2018 m. rugsėjo 14 d. Bengelos mieste.

2018–2019 m. sezone rungtyniavo Segundona (antra pakopa)ir buvo ketvirtoje vietoje, tačiau aukštesnę vietą užėmęs klubas buvo nušalintas nuo dalyvavimo Girabola ir ekipa pateko į stipriausią lygą. 2019–2020 m. sezone rungtyniavo Girabola, tačiau čempionatas buvo sustabdytos dėl pandemijos. Tuo metu ekipa užėmė devintą vietą. Visi sezono pasiekimai neturi reikšmės, nes čempionatas laikomas nėvykusiu.

## Stadionas
Namų rungtynes žaidžia *[[Estádio Nacional de Ombaka]]* arba Ombakos nacionaliniame stadione, kuris talpina 35 tūkst. žiūrovų.

## Sezonai
#### [[Girabola]] ir taurės turnyras

|}

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Angolos nacionalinei rinktinei
*  Tony Cabaça, vartininkas;
*  Victoriano, atraminis saugas;
; Užsieniečiai
* 

## Išnašos

## Nuorodos
* Facebook paskyra
* Zerozero.pt 
* SOCCERWAY 
* Globalsportsarchive
Žeimenos ichtiologinis draustinis

**Žeimenos ichtiologinis draustinis** – valstybinis ichtiologinis draustinis Lietuvoje, Švenčionių ir Vilniaus rajonuose. Įsteigtas 1974 m.

Draustinis apima visą Žeimenos vagą nuo Aukštaitijos nacionalinio parko ribos (ties Jusiais) iki pat žiočių (ties Santaka), taip pat Žeimenos intakų (Meros, Sarios, Lakajos) dalis bei visą Peršokšnos upę. Draustinyje saugomos lašišų, šlakių ir upėtakių nerštavietės. Draustinyje sutinkamos saugomos vandens ir paupių faunos rūšys – ovalioji geldutė, pleištinė skėtė, upinė nėgė, mažoji nėgė, atlantinė lašiša, kiršlys, ūsorius, paprastasis kirtiklis, kartuolė, kūjagalvis, kūdrinis pelėausis, ūdra. Taip pat saugomos gamtos buveinės: upių sraujymės su kurklių buveinėmis, eutrofiniai aukštieji žolynai, aliuvinės pievos, tarpinės pelkės ir liūnai, vakarų taiga, žolingi eglynai, pelkėti lapuočių miškai, aliuviniai miškai.

## Šaltiniai
Cimakavo botaninis-zoologinis draustinis

**Cimakavo botaninis-zoologinis draustinis** – valstybinis botaninis-zoologinis draustinis Lietuvoje, Druskininkų savivaldybėje, 10 km į rytus nuo Druskininkų, tarp Cimakavo ir Kermušijos kaimų. Įsteigtas 1998 m. kaip ornitologinis draustinis, 2026 m. jo statusas pakeistas į į botaninį-zoologinį draustinį.

Draustinis apima botaniniu ir zoologiniu požiūriu vertingą pelkę, esančią Dainavos girioje, prie Cimokinės aukštupio. 2026 m. draustinis išplėstas į „Natura 2000“ ekologinio tinklo teritoriją „Cimokinė II“ bei dalį Kermušijos, Vijuniūnų, Vijūninės ir Timakavo miškų. Šiose vietovėse aptinkamos Europos Bendrijos svarbos natūralios buveinės ir rūšys, kurioms reikalinga ilgalaikė apsauga.

Kermušijos miško dalyje yra smiltyninio gvazdiko tipinio porūšio radavietės, šie augalai aptinkami tik Varėnos ir Druskininkų savivaldybių teritorijose. Šio augalo išlikimui labai svarbi draustinio suteikiama apsauga. Išplėtus Cimakavo draustinio teritoriją, sustiprinta ir juodojo gandro, jūrinio erelio, lututės, vakarinio kurtinio ir žvirblinės pelėdos apsauga. 

## Šaltiniai
Varčios pedologinis draustinis

**Varčios pedologinis draustinis** – valstybinis draustinis Lietuvoje, Alytaus rajone, 4 km į pietryčius nuo Alovės, Varčios miške. Įsteigtas 1988 m.

Draustinyje saugomi Pietų Lietuvos aukštumų šiaurinių atšlaičių tipingi ir giliai glėjiniai pasotintieji balkšvažemiai.

## Šaltiniai
Sport Lubango e Benfica

**Sport Lubango e Benfica**, o sutrumpintai **Benfica do Lubango** – Angolos futbolo klubas, buvęs nacionalinės futbolo lygos (Girabola) dalyvis. 

## Istorija
Įkurtas 1932 m. Lubango mieste. Asociaciją 1932 m. vasario 27 d. įkūrė naujakuriai iš Portugalijos. „Benfica do Lubango“ buvo 37-asis Portugalijos klubo Lisabonos „Benfica“ padalinys.

Vykdant antikolonijinę politiką šalyje, po Angolai tapus nepriklausoma valstybe 1975 m., klubas buvo pavadintas „Clube Desportivo da Chela“. Po 1989 m. sezono pavadinimą susigražino.

„Benfica do Lubango“ nėra iškovojusi nė vieno šalies titulo. Savo laiku buvo nuolatinis aukščiausios Angolos lygos - „Girabola“ - dalyvis. Būta eilės iškritimų iš Girabola. 

2006 m. komanda pasiekė ketvirtąją vietą Giraboloje, o 2008 m. sezoną baigė 14-oje, paskutinėje tuo metu vietoje, o tai reiškė dar vieną iškritimą. Pakilo į Girabola 2009 m., o iškrito 2010 m. 

Klubas 2013 m. vėl pateko į Girabola, bet kitą sezoną buvo 15-oje vietoje ir vėl buvo perkeltas į antrą divizioną.

2018–2019 m. sezone Segundona (II) buvo antri, tačiau klubas buvo nušalintas nuo dalyvavimo Girabola.

## Stadionas
Namų rungtynes žaidžia *[[Estádio Nossa Senhora do Monte]]*, kuris talpina 21 tūkst. žiūrovų.

## Sezonai
#### [[Girabola]] ir taurės turnyras

|}
Šaltiniai: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Angolos nacionalinei rinktinei
*  
; Užsieniečiai
* 

## Išnašos

## Nuorodos
* Zerozero.pt 
* SOCCERWAY 
* Globalsportsarchive
G. Kirkilo ministrų kabinetas

**Gedimino Kirkilo ministrų kabinetas** – 14-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### 13-osios vyriausybės atsistatydinimas ir naujosios koalcijos formavimas
2006 m. birželio 1 d. Algirdas Mykolas Brazauskas atsistatydino iš 13-osios vyriausybės ministro pirmininko pareigų. Po šio įvykio Tėvynės sąjunga, Lietuvos Respublikos liberalų sąjūdis ir Naujoji sąjunga (socialliberalai) bandė sudaryti valdančiąją „proveržio koaliciją“, tačiau nepavykus vyriausybę suformavo Lietuvos socialdemokratų partija ir Lietuvos valstiečių liaudininkų sąjunga. Į valdančiąją daugumą buvo įtrauktos Pilietinės demokratijos partija bei Liberalų ir centro sąjunga.

### Ministro pirmininko paskyrimas
Į ministro pirmininko pareigas buvo deleguotas Seimo narys, buvęs A. M. Brazausko ministrų kabinetų susisiekimo ir finansų ministras Zigmantas Balčytis, tačiau 2006 m. birželio 20 d. jam nepavyko surinkti pakankamo palaikymo Seime. Todėl prezidentas Valdas Adamkus parlamentui pateikė ir jo pritarimo sulaukęs dekretu 2006 m. liepos 4 d. patvirtino Seimo nario Gedimino Kirkilo kandidatūrą.

### Vyriausybės darbas, derybos su Naująja sąjunga
14-asis kabinetas savo įgaliojimus gavo ir darbą pradėjo liepos 18 d. Vyriausybė darbą pradėjo kaip mažuma, dauguma ji tapo tik 2008 m. sausį, kai Naujoji sąjunga (socialliberalai) po kelias savaites trukusių derybų prisijungė prie valdančiosios koalicijos.

Kabinetas dirbo iki 2008 m. gruodžio 9 d. Įgaliojimus gavo Andriaus Kubiliaus (II) ministrų kabinetas.

## Kabinetas

### Vyriausybėje dirbusios partijos

* 
* 
* 
* 
* 

### Sudėtis
Šie ministrai dirbo keturioliktajame ministrų kabinete:

## Išnašos
A. M. Brazausko (II) ministrų kabinetas

**Algirdo Mykolo Brazausko (II) ministrų kabinetas** – 13-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Sutarimas su Darbo partija, A. M. Brazausko darbo tęstinumas
Lietuvos socialdemokratų partijos lyderis Algirdas Mykolas Brazauskas 2001 m. vadovavo 12-ajam ministrų kabinetui. Tuometinė koalicija „Dirbame Lietuvai“ 2004 m. spalio mėn. rinkimuose užėmė antrąją vietą (laimėjo populistine Darbo partija). Radus sutarimą tarp šių dviejų partijų, prezidentas Valdas Adamkus 2004 m. lapkričio 29 d. A. M. Brazauską vėl paskyrė ministru pirmininku. 13-asis kabinetas savo darbą pradėjo 2004 m. gruodžio 14 d., kai Seimas pritarė jo programai.

### Kabineto griūtis
Vyriausybė sugriuvo 2006 m. balandį, kai Naujoji sąjunga (socialliberalai) paliko koaliciją, o gegužę prezidentas pareiškė nepasitikėjimą kultūros ministrui Vladimirui Prudnikovui ir sveikatos apsaugos ministrui Žilvinui Padaigai, kuriuos delegavo Darbo partija. Kritika privertė pastarosios partijos tarybą atšaukti ministrus, tai paskatino atsistatydinti ir A. M. Brazauską. Kol buvo sudarytas naujasis kabinetas, kuriam vadovauti turėjo Gediminas Kirkilas, šis pareigas ėjo laikinai, o jam vadovavo finansų ministras Zigmantas Balčytis.
## Kabinetas

### Vyriausybėje dirbusios partijos

* 
* 
* 
* 

### Sudėtis
Šie ministrai dirbo tryliktajame ministrų kabinete:

## Išnašos
CD Ferroviário do Huambo

**Clube Desportivo Ferrovia do Huambo**, o sutrumpintai **Ferroviário do Huambo** bei žinomas kaip **Ferrovia do Huambo** – Angolos futbolo klubas, įkurtas Huambo mieste. 

Ankstesniais metais žaidė nacionalinėje futbolo lygoje (Girabola). Klubo spalvinė gama – žalia ir balta.

## Istorija
Įkurtas 1930 m. gruodžio 1 d. Huambo mieste.

2018–2019 m. sezone Segundona (antroje pakopoje) buvo pirmi, tapo šios lygos nugalėtojais ir ekipa pateko į elito divizioną.

2019–2020 m. Girabola buvo sustabdyta dėl pandemijos. Tuo metu ekipa užėmė keturioliktą vietą.

2020–2021 m. liko 16 vietoje iš 16 dalyvių ir iškrito iš Girabola.

## Stadionas
Namų rungtynes žaidžia *[[Estádio do Ferroviário]]* arba Ferroviário stadione, kuris talpina 10 tūkst. žiūrovų.

## Sezonai
#### [[Girabola]] ir taurės turnyras

|}
Šaltiniai: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Angolos nacionalinei rinktinei
*  Muíla Congolo, atraminis saugas;
*  Paizinho, puolėjas;
; Užsieniečiai
* 

## Išnašos

## Nuorodos
* Globalsportsarchive
* Zerozero.pt (Apie klubą)
* SOCCERWAY (apie klubą)
Zygmantiškių geomorfologinis draustinis

**Zygmantiškių geomorfologinis draustinis** – saugoma gamtos teritorija pietų Lietuvoje, Šalčininkų rajone, Rūdninkų girioje, į rytus nuo Žygmantiškių kaimo. Įsteigtas 1998 m.

Draustinyje saugomas raiškus Zygmantiškių kopagūbris (žemyninės kopos). 

## Šaltiniai
R. Pakso (II) ministrų kabinetas

**Rolando Pakso (II) ministrų kabinetas** – 11-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas ir darbo pradžia
Po 2000 m. spalį įvykusių rinkimų prezidentas Valdas Adamkus ministru pirmininku 2000 m. spalio 27 d. paskyrė Lietuvos liberalų sąjungos lyderį, jau buvusį 9-osios vyriausybės vadovą Rolandą Paksą. 

Ši vyriausybė, susidedanti iš Lietuvos liberalų sąjungos ir Naujosios sąjungos (socialliberalų), gavo savo įgaliojimus ir darbą pradėjo 2000 m. lapkričio 9 d., kai Seimas pritarė jos programai. Nuo 1992 m., tai buvo pirmasis kabinetas, suformuotas be Lietuvos demokratinės darbo partijos ar Tėvynės sąjungos.

### Pakeitimai
Iki pradedant darbą, Valdymo reformų ir savivaldybių reikalų ministerija buvo sujungta su Vidaus reikalų minsterija.

### Atsistatydinimas
Vyriausybė, vadovaujama Rolando Pakso, dirbo mažiau nei metus ir atsistatydino 2001 m. birželio 20 d. dėl vidinių nesutarimų koalicijoje. Kol buvo sudarytas naujasis kabinetas, kuriam vadovauti turėjo Algirdas Mykolas Brazauskas, šis pareigas ėjo laikinai, o jam vadovavo ūkio ministras Eugenijus Gentvilas.

## Kabinetas

### Vyriausybėje dirbusios partijos

* 
* 
* 

### Sudėtis
Šie ministrai dirbo vienuoliktajame ministrų kabinete:

## Išnašos
Virvytės hidrografinis draustinis

**Virvytės hidrografinis draustinis** – valstybinis gamtinis draustinis Lietuvoje, Telšių rajone, 1,5 km į pietvakarius nuo Tryškių. Apima Virvytės slėnio atkarpą nuo santakos su Patekla (ties Sviraičiais) iki santakos su Juodupiu (ties Pavirvyčiu). Įsteigtas 1992 m.

Draustinyje saugomas gilus salpinis Virvytės vidurupio slėnis su labai vingiuota upės vaga. 

13 km į pietvakarius driekiasi kita Virvytės hidrografinio draustinio atkarpa – ties Luoke iš vakarų pusės.

## Šaltiniai
A. Kubiliaus ministrų kabinetas

**Andriaus Kubiliaus ministrų kabinetas** – 10-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas ir darbas
1999 m. lapkričio 3 d. prezidentas Valdas Adamkus ministru pirmininku paskyrė Tėvynės sąjungos atstovą Andrių Kubilių. Jis buvo trečiasis vyriausybės vadovas, deleguotas septintojo Seimo kadencijos.

Didelė dalis iš R. Pakso kabineto narių liko ir tęsė darbą, be ministro pirmininko pakito tik trys – Finansų, Ūkio ir Vyriausybės reformų ir savivaldybių ministrai. Ši vyriausybė gavo savo įgaliojimus ir 1999 m. lapkričio 11 d. pradėjo savo darbą, kai Seimas pritarė jos programai.

### Skilimas ir daugumos praradimas
2000 m. pavasarį buvo suformuota nuosaikių konservatorių parlamentinė grupė, kurios gretas papildė prieštaraujantys Tėvynės sąjungai nariai (įskaitant buvusį ministrą pirmininką Gediminą Vagnorių). Dėl to vyriausybė prarado daugumą Seime. Nepaisant to, kabinetas dirbo iki Seimo kadencijos pabaigos ir grąžino savo įgaliojimus 2000 m. spalio 19 d. po rinkimų į Seimą. Darbus tęsė laikinai iki naujojo kabineto suformavimo ir prisiekimo 2000 m. lapkričio 9 d.

## Kabinetas

### Vyriausybėje dirbusios partijos

* 
* 
* 
* 

### Sudėtis
Šie ministrai dirbo dešimtajame ministrų kabinete:

## Išnašos
Adutiškio telmologinis draustinis

**Adutiškio telmologinis draustinis** – valstybinis gamtinis draustinis Lietuvoje, Ignalinos ir Švenčionių rajonuose, 12 km į šiaurės rytus nuo Adutiškio, 2,5 km į pietvakarius nuo Lazinkų. Apima Adutiškio miškuose esančią Adutiškio pelkę. Įsteigtas 1974 m.

Draustinyje saugoma plokščiai limnoglacialinei lygumai būdinga Adutiškio pelkė su svarbiomis paukščių buveinėmis.

## Šaltiniai
R. Pakso ministrų kabinetas

**Rolando Pakso ministrų kabinetas** – 9-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas
Tėvynės sąjungos atstovą Rolandą Paksą prezidentas Valdas Adamkus ministru pirmininku paskyrė 1999 m. birželio 1 d., atsistatydinus ankstesniam G. Vagnoriaus kabinetui. Naujojo vyriausybės vadovo kabinetas gavo įgaliojimus ir 1999 m. birželio 10 d. pradėjo savo darbą, kai Seimas pritarė joprogramai. 

### Vyriausybės griūtis
Vyriausybė dirbo mažiau nei penkis mėnesius – ją sugriovė nesutarimai dėl „Mažeikių naftos“ privatizavimo. Be to, ministrų kabinetui teko didelis iššūkis rūpintis prastėjančia Lietuvos finansine situacija. Todėl R. Pakso Vyriausybė atsistatydino 1999 m. spalio 27 d. Kol buvo sudarytas naujasis kabinetas, kuriam vadovauti turėjo Andrius Kubilius, šis pareigas ėjo laikinai, o jam vadovavo socialinės apsaugos ir darbo ministrė Irena Degutienė.

## Kabinetas

### Vyriausybėje dirbusios partijos

* 
* 
* 
* 

### Sudėtis
Šie ministrai dirbo devintajame ministrų kabinete:

## Išnašos
G. Vagnoriaus (II) ministrų kabinetas

**Gedimino Vagnoriaus (II) ministrų kabinetas** – 8-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Kabineto suformavimas
Tėvynės sąjungai ženkliai laimėjus 1996 m. spalį vykusius rinkimus, į ministro pirmininko grįžo Gedimino Vagnorius (prieš tai jis vadovavo 3-ajam ministrų kabinetui (1991-1992)). Prezidentui Algirdui Mykolui Brazauskui patvirtinus pateiktą kabineto sudėtį, G. Vagnoriaus vyriausybė gavo įgaliojimus ir 1996 m. gruodžio 10 d. pradėjo savo darbą.

### Institucijų pertvarka
1996 m. gruodžio 19 d. buvo panaikintos Pramonės ir prekybos bei Ekonomikos ministerijos ir sukurtos Europos reikalų ministerija bei Ūkio ministerija. 1998 m. ministerijų (ir ministrų) skaičius buvo sumažintas (nuo 17 iki 14). Europos reikalų ministerija, Energetikos ministerija ir Ūkio ministerijos buvo sujungtos į Ūkio, o Statybos ir urbanistikos, Žemės ūkio ir Aplinkos apsaugos ir Miškų – į Aplinkos ministeriją.

### Kabineto pertvarkymas
Pagal Konstituciją, vyriausybė, išrinkus prezidentą, grąžino savo įgaliojimus, tad 1998 m., po prezidento rinkimų, kabinetas buvo pertvarkytas – kito keli ministrai.

### Ekonominė krizė Rusijoje ir atsistatydinimas
Po kritikos dėl negebėjimo suvaldyti 1998 m. Rusijos ekonominės krizės ir G. Vagnoriaus bei Tėvynės sąjungos lyderio Vytauto Landsbergio nesutarimų, kabinetas, išdirbęs beveik trejus metus, 1999 m. gegužės 4 d. atsistatydino. Pareigas iki 1999 m. birželio 10 d. ėjo laikinai, po to įgaliojimus gavo Rolando Pakso ministrų kabinetas.

## Kabinetas

### Vyriausybėje dirbusios partijos

* 
* 
* 
* 
* 

### Sudėtis
Šie ministrai dirbo aštuntajame ministrų kabinete:

## Išnašos
Šatrijos kraštovaizdžio draustinis

**Šatrijos kraštovaizdžio draustinis** – saugoma gamtos teritorija Lietuvoje, Kelmės ir Telšių rajonuose, Varnių regioniniame parke, 3 km į pietryčius nuo Luokės. Įsteigtas 1992 m., vėliau įtrauktas į Varnių regioninį parką.

Draustinyje saugomas raiškus moreninis masyvas su Šatrijos kalnu ir piliakalniu Žemaičių aukštumoje, jo būdingos biocenozės, retų augalų ir gyvūnų rūšių buveinės.

## Šaltiniai
A. M. Brazausko ministrų kabinetas

**Algirdo Mykolo Brazausko ministrų kabinetas** – 12-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas ir darbo pradžia
Lietuvos socialdemokratų partijos lyderį Algirdą Mykolą Brazauską ministru pirmininku paskyrė prezidentas Valdas Adamkus 2001 m. liepos 4 d., atsistatydinus ankstesniam Rolando Pakso ministrų kabinetui. 12-asis kabinetas savo įgaliojimus gavo ir darbą pradėjo 2001 m. liepos 12 d., kai Seimas pritarė jo programai.

### Du vyriausybės pertvarkymai
Pagal Konstituciją, vyriausybė, išrinkus prezidentą, grąžino savo įgaliojimus, tad 2003 m. vasarį, po prezidento rinkimų, kabinetas buvo pertvarkytas ir darbą tęsė 2003 m. kovo 6 d. 

Kadangi išrinktas šalies vadovas R. Paksas po metų buvo nušalintas apkaltos procesu, išrinkus naują prezidentą 2004 m., vyriausybę pertvarkyti reikėjo dar kartą. Vyriausybės darbas tęsėsi nuo 2004 m. liepos 15 d.

### Darbo pabaiga
Vyriausybė dirbo iki aštuntojo Seimo kadencijos pabaigos ir 2004 m. lapkričio 15 d., po spalį vykusių rinkimų, įgaliojimus grąžino. Kol buvo sudarytas naujasis kabinetas, kuriam vėlgi vadovauti irgi turėjo A. M. Brazauskas, šis pareigas ėjo laikinai.

## Kabinetas

### Vyriausybėje dirbusios partijos

* 
* 
* 

### Sudėtis
Šie ministrai dirbo dvyliktajame ministrų kabinete:

## Išnašos
A. A. Abišalos ministrų kabinetas

**Aleksandro Algirdo Abišalos ministrų kabinetas** – 4-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas ir darbas
Aukščiausioji Taryba – Atkuriamasis Seimas Aleksandrą Algirdą Abišalą ministru pirmininku paskyrė 1992 m. liepos 21 d., kai po vidinių konfliktų atsistatydino Gedimino Vagnoriaus ministrų kabinetas.

### Vyriausybės darbas
Ši Vyriausybė dirbo nuo 1992 m. liepos 23 d. iki 1992 m. spalio mėn. rinkimų, kuriuos laimėjo buvusi komunistinė Lietuvos demokratinė darbo partija (LDDP).

### Kabineto nepopuliarumas
A. A. Abišalos kabinetas prisimenamas dėl nepopuliarių sprendimų – valstybės išlaidų mažinimo, nustatytų atlyginimų ir didėjančių komunalinių paslaugų išlaidų.

## Kabinetas
Šie ministrai dirbo ketvirtajame ministrų kabinete:

## Išnašos
Volton Holas

**Volton Holas** () – didelis paladiško stiliaus namas Vakarų Jorkšyre, Anglijoje. Pastatytas 1767 m. ežero saloje gamtininko ir keliautojo Charles Waterton tėvo Thomas. Po tėvo mirties paveldėjęs namą, Charles Waterton teritoriją aptvėrė beveik trijų metrų aukščio ir beveik penkių kilometrų ilgio siena gamtos apsaugai nuo brakonierių. Pastatyti sieną užtruko penkerius metus ir kainavo 9000 svarų sterlingų. Siekdamas pritraukti paukščių, jis sodino medžius, darė dirbtines dreves pelėdoms, sukūrė ir išdėliojo dirbtinius lizdus varnėnams, antims, kuosoms. Taip pat mėgino įvežti ir apgyvendinti pelėdikes iš Italijos, tačiau nesėkmingai. Volton Holas yra pirmasis žinomas gamtos rezervatas istorijoje. Charles Waterton taip pat nemokamai įleisdavo žmones apžiūrėti gamtos, drausdavo tik medžioklę.

1865 m. Charles Waterton mirė. Volton Holą paveldėjęs jo sūnus Edmund 1876 m. bankrutavo ir namą turėjo parduoti. XX a. penktajame dešimtmetyje, paskui šeštajame dešimtmetyje ir galiausiai septintojo dešimtmečio pradžioje Volton Holas buvo naudojamas kaip laikinas socialinis būstas nėščioms moterims. Šiuo metu jis priklauso Waterton Park viešbučiui. Charles Waterton gyvūnų iškamšų kolekcija šiuo metu eksponuojama Wakefield muziejuje. Buvusio gamtos rezervato didžioji dalis yra golfo aikštynas, likusi dalis – viešas parkas.

2015 m. britų gamtininkas seras David Attenborough pasiūlė įtraukti Volton Holą į UNESCO pasaulio paveldo sąrašą. Gamtininkas Paul Dainton užsiėmė komiteto kūrimu ir formalios nominacijos pateikimu.

## Šaltiniai
Botola Pro

**Botola Pro 1** – Maroko futbolo čempionatas, kuris buvo įkurtas 1956 m. po šalies nepriklausomybės paskelbimo.

## Istorija
Maroke čempionatai vyko ir tuo metu, kai šalį buvo pasidalinusios Prancūzija ir Ispanija. Paskelbus nepriklausomybę, nuo 1956 m. vyksta Maroko futbolo čempionatai. 

Aukščiausias divizionas vadinamas **Botola Pro 1** arba tiesiog **Botola**. Kitados vadinosi **Pirmuoju divizionu**, vėliau – **GNF I** (Pirma lyga).
 
2019–2020 m. Botolos kovos turėjo baigtis 2020 m. birželio 1 d., tačiau dėl pandemijos jos finišavo 2020 m. spalio 11 d.

## Komandos

### 2024–2025 m. sezonas
; GNF I

#### Galutinė lentelė

### 2023–2024 m. sezonas
; GNF I

#### Galutinė lentelė

### 2022–2023 m. sezonas

#### Galutinė lentelė

### 2020–2021 m. sezonas
Čempionatuose dalyvauja 16 komandų. 
; 2020–2021 m. sezono dalyvės

## Lygos nugalėtojai
; Čempionų sąrašas (nuo 1999–2000 m. sezono)
* Wydad Casablanca net 22 kartų tapo šalies čempionais. Tai – Maroko rekordas.

## Išnašos

## Nuorodos
* SOCCERWAY: BOTOLA PRO 1 sezonai
* FLASHSCORE: BOTOLA PRO 1 sezonai
* RSSSF duomenų bazė (Čempionai ir sezonai)
* Globalsportsarchive
RS Berkane

**Renaissance Sportive de Berkane** arba **Nahdato futbolo klubas** – Maroko futbolo klubas, įsikūręs Berkane. Angliškuose šaltiniuose žinomas kaip **Nahdat Berkane** arba **RS Berkane**

Namų rungtynes klubas žaidžia Berkano miesto savivaldybės stadione, kuris talpina 15 tūkst. žiūrovų.

## Istorija
Klubo ištakos siekia 1938 m. Tuo metu vadinosi *Association Sportive de Berkane*. 

1953 m. pakito klubo pavadinimas, nuo tada buvo žinomas kaip *Union Sportive Musulmane de Berkane*.

1966 m. vėl pakito klubo pavadinimas; persivadino ir tapo Union *Sportive de Berkane*. 

Tais pačiais metais (1966 m.) buvo įkurtas *Chabab Riadhi de Berkane*.
; 1971 m. *Renaissance Sportive de Berkane* atsiradimas 
1971 m. abu klubai susijungė, o naujadaras pavadintas **Renaissance Sportive de Berkane** dar žinomas kaip **Nahdat Berkane**. Šis klubas vėliau pakilo į pirmą divizioną. Per savo gyvavimo istoriją nė karto netapo šalies čempionais (arčiausiai titulo buvo 1983 m., kai liko antroje vietoje); 2018 m. iškovojo šalies futbolo taurę.

2020 m. spalio mėn. klubas pelnė pirmą titulą CAF Konfederacijos taurės finale, kai rezultatu 1:0 nugalėjo Pyramids FC iš Egipto.

## Pasiekimai
;  **[[Botola]]:**
:: **Čempionai (1):** 2024–2025 m.
;  **Maroko futbolo taurė: 1**
:: **Nugalėtojai (1):** 2018 m.
:: Finalininkai: 1987, 2014 m.

; **[[CAF Konfederacijos taurė]]**
:: **Nugalėtojai (1):** 2020 m.
:: Finalininkai: 2019 m.

## Sezonai

Šaltiniai: RSSSF duomenų bazė, Soccerway.

## Spalvinė gama

## Treneriai
* Bertrand Marchand (2012&nbsp;–2013)
* Umberto Barberis (2013)
* Youssef Lemrini (2013&nbsp;–2017)
* Mounir Jaouani (2017&nbsp;–2019)
* Tarik Sektioui (2019&nbsp;–2021)

## Garsesni žaidėjai
; Žaidėjai, atstovavę Maroko nacionalinei rinktinei
*  Munir Mohand Mohamedi, vartininkas;
*  Munir Mohand, vartininkas;
*  Hamza El Moussaoui, gynėjas;
*  Ayoub El Kaabi, puolėjas;

; Užsieniečiai
*  Issoufou Dayo, gynėjas;

## Išnašos

## Nuorodos
* Facebook paskyra
* Instagram paskyra
* SOCCERWAY
* Transfermarkt 
* Globalsportsarchive 
* BBC (Klubo 2020 m. triumfas Konfederacijų taurėje)
Maurizio Micheli

**Maurizio Micheli** (1947 m. vasario 3 d.) – italų aktorius.

## Biografija

Gimė 1947 m. Livorno mieste. Būdamas 11 metų, su šeima persikėlė į Barį, o būdamas 20 metų, persikėlė į Milaną, kur lankė ir baigė Dramos meno mokyklą *Piccolo Teatro*.

## Filmografija

* *[[Allegro Non Troppo]]* (1976)
* *[[Café Express]]* (1980)
* *[[Mani di fata]]* (1982)
* *[[Heads I Win, Tails You Lose]]* (1982)
* *[[I Am an ESP]]* (1985) 
* *[[Il commissario Lo Gatto]]* (1987)
* *[[Roba da ricchi]]* (1987)
* *[[Rimini Rimini]]* (1987) 
* *[[Rimini Rimini 2]]* (1988) 
* *[[Saint Tropez - Saint Tropez]]* (1992)
* *[[Cucciolo]]* (1998)
* *[[Commediasexi]]* (2006)
* *[[Valzer]]* (2007)
* *[[The Cézanne Affair]]* (2009) 
* *[[Pinocchio (2012 film)|Pinocchio]]* (2012)
* *[[Women Drive Me Crazy]]* (2013)
* *[[Quo vado?]]* (2016)

## Šaltiniai

## Nuorodos

* IMDb profilis
Safis

**Safis** () – Maroko miestas vakarinėje šalies dalyje, Atlanto vandenyno pakrantėje, 140 km į vakarus nuo Marakešo ir 100 km į šiaurę nuo Saviros. Safis yra Maroko Dukalo-Abdo regiono sostinė.

Safi yra pagrindinis Maroko sardinių žvejybos ir fosfatų, tekstilės, keramikos eksporto uostas. Laivų statyba, chemijos (fosforitų perdirbimo), statybinių medžiagų (cemento), tekstilės, maisto (žuvų apdorojimo) pramonė. Dailieji keramikos amatai. Safio apylinkėse auginama javai (daugiausia miežiai), alyvmedžiai, veisiama galvijai, avys, ožkos.

## Istorija
1488 m. Safį užėmė portugalai ir iki 1541 m. miestas vadinosi *Safimu*.

1942 m. lapkričio 8 d. operacijos „Fakelas“ metu Safio uostas buvo vienas iš sąjungininkų išsilaipinimo vietų.

## Sportas
* Olympic Club de Safi – futbolo klubas; Botola dalyviai.
* el Masiro stadionas ().

## Šaltiniai

## Nuorodos
* Safi – keramikos sostinė
Wydad AC

**Vidado futbolo klubas**, o angliškuose šaltiniuose žinomas kaip **Wydad Atlhetic Club**, o trumpai tiesiog **Wydad AC** – Maroko futbolo klubas, įsikūręs Kasblankoje.

## Istorija
Klubas įkurtas 1937 m. kovo 8 d. Per savo gyvavimo istoriją dvidešimt du kartus tapo šalies čempionais ir devynis kartus iškovojo šalies futbolo taurę.

## Pasiekimai
*  **[[Botola]]: 22**
:: **Čempionai**: 1948, 1949, 1950, 1951, 1955, 1957, 1966, 1969, 1976, 1977, 1978, 1986, 1990, 1991, 1993, 2006, 2010, 2015, 2017, 2019, 2021, 2022
*  **Maroko futbolo taurė: 9**
:: **Nugalėtojai**: 1970, 1978, 1979, 1981, 1989, 1994, 1997, 1998, 2001

## Sezonai
; Pastarųjų metų pasiekimai Botola.

Šaltiniai: RSSSF duomenų bazė, Soccerway.

## Spalvinė gama

## Apranga
; Sportinės aprangos pokyčiai.
* Namuose žaidžia balta raudona apranga. 

## Garsesni žaidėjai
; Žaidėjai, atstovavę Maroko nacionalinei rinktinei
*  Abdelali Mhamdi, vartininkas;
*  Abdelmounaim Boutouil, gynėjas;
*  Jamal Harkass, gynėjas;
*  Nordin Amrabat, saugas;
; Užsieniečiai
*  Seleman Mwalimu, puolėjas;
*  Thembinkosi Lorch, saugas;

## Išnašos

## Nuorodos
* Facebook paskyra
* Instagram paskyra
* SOCCERWAY 
* Transfermarkt 
* Globalsportsarchive
Autonominė sensorinė meridianinė reakcija

**Autonominė sensorinė meridianinė reakcija** (; ASMR) – neurologinis reiškinys, kuris apibūdinamas kaip dilgčiojantis pojūtis, paprastai prasidedantis nuo skalpo ir besitęsiantis iki viršutinės kaklo dalies, viršutinės stuburo dalies, galūnių. Skatinamas įvairių garsinių-vaizdinių dirgiklių ir gali būti lydimas malonių pojūčių. Tai maloni parestezijos forma, kartais lyginama su sinestezija, lengvu šiurpuliuku. Iš esmės atitinka  sąmoningumo meditacijos sukeliamos pojučius. Kai kuriems asmenims ASMR garsai gali sukelti mizofoniją (pasišlykštėjimą, pyktį dėl tam tikrų garsų). Pastaraisiais metais ASMR reiškinys išpopuliarėjo.

## Pavadinimas

2010 m. Jennifer Allen, aktyvi interneto forumų dalyvė, pateikė siūlymą šį reiškinį vadinti autonomine sensorine meridionaline reakcija (). J. Allen šiuos žodžius parinko manydama, jog jie atitinka šias reikšmes:

* Autonominė – savaiminė;
* Sensorinė – juntamoji;
* Meridianinė – pabrėžianti aštriausiai juntamus pojūčius;
* Reakcija – atsakas į tam tikrus dirgiklius.

2016 m. J. Allen patvirtino, kad šiuos žodžius ji tikslingai parinko siekdama objektyvumo ir klinikinių pojūčio apibūdinimo. Tame pačiame interviu ji aiškino, kad žodį meridianinė ji pasirinko vietoje žodžio orgazmas.

## Dirgikliai

Dirgikliai dažniausia būna garsiniai ir vizualiniai, sutinkami kasdieniame gyvenime:

* Šnabždėjimas, ramus kalbėjimas;
* Tylūs, pasikartojantys, kasdieniai garsai (pvz., knygos puslapių vertimas, rašymas klaviatūra);
* Maisto ruošos garsai, valgymo, gėrimo garsai;
* Plaukų šukavimas, kirpimas, nagų lakavimas, manikiūro ar pedikiūro procedūros;
* Stuksenimas, tapšnojimas, dažniausia nagais, į plastikinius, medinius, metalinius, stiklinius ir kt. objektus;
* Lėti, tam tikrą veiklą išsamiai parodantys vaizdo įrašai.

## Šaltiniai
Raja Casablanca

**Kasablankos „Radža“**, o angliškuose šaltiniuose žinomas kaip **Raja Club Atlhetic**, o trumpai tiesiog **Raja CA** – Maroko futbolo klubas, įsikūręs Kasblankoje. 

## Istorija
Klubas įkurtas 1949 m. kovo 20 d. Per savo gyvavimo istoriją dvylika kartų tapo šalies čempionais ir šešis kartus iškovojo šalies futbolo taurę.

## Pasiekimai
;  **[[Botola]]: 12**
:: **Čempionai**: 1987–1988, 1995–1996, 1996–1997, 1997–1998, 1998–1999, 1999–2000, 2000–2001, 2003–2004, 2008–2009, 2010–2011, 2012–2013, 2019–2020, 2023–2024 m.
;  **Maroko futbolo taurė: 8**
:: **Nugalėtojai**: 1974, 1977, 1982, 1996, 2002, 2005, 2012, 2017 m.

## Sezonai
; Pastarųjų metų pasiekimai Botola.

Šaltiniai: RSSSF duomenų bazė, Soccerway.

## Klubo simbolika

### Spalvinė gama ir apranga
Komandos spalvos – žalia ir balta. Klubo įkūrėjai pasirinko žalią spalvą, nes ji simbolizuoja viltį ir augimą. Žalia spalva laikoma tradicine islamo spalva. Be to, žalia yra viena iš Maroko vėliavos spalvų. Balta yra Kasablankos spalva. Šios spalvos buvo naudojamos nuo pirmųjų komandos rungtynių 1949 m.

Ilgą laiką (1968–1980 m.) aprangas siuvo vokiečių „Adidas“ firma, o nuo 1995 m. juos pakeitė „Puma“. 1990 m. klubas sudarė pirmąjį rėmimo susitarimą su „Chimicolor“, todėl jis tapo pirmuoju Maroko klubu, ant kurio marškinėlių atsirado rėmėjų pavadinimas. Vėliau rėmėjais tapo Maroko Afrikos ir Rytų bankas (BMAO) ir ODEP, šiandien žinomas kaip „MarsaMaroc“. Nuo 1995 iki 1999 metų klubą vienerius metus remdavo „Danone“ ir „Lavazza“, tačiau klubas po kiekvieno sezono pasikeisdavo aprangos gamintojus: „Adidas“, „Uhlsport“, „Umbro“ ir vėl sugrįžta prie „Adidas“. Po pergalės 1999 m. CAF Čempionų lygoje klubas pasirašė sutartį su „Hummel“ sutartį, galiojančią iki 2002 m. Tuo metu ant marškinėlių būta „Western Union“, „Fiat“, „Café ASTA“ ir „Coca-Cola“ emblemų ir reklamų. „Transatlas Sports Management“ (TSM) pavertė „Radžos“ futbolo klubą vienu iš pirmųjų klubų Afrikoje, turinčiu rinkodaros ir reklamos komisiją. Pasibaigus suarčiai su danų gamintojais „Hummel“, klubas šešerius metus bendradarbiavo su italų „Kappa“, bei pasirašė sutartį su Siera, kuri iki šiol lieka pagrindine rėmėja. Nuo 2008 iki 2013 m. kita italų firma „Lotto“ tiekdavo aprangas. 2013 m. „Adidas“ vėl tapo klubo aprangų gamintojais, kol 2017 m. pasirašyta sutartis su Italijos aprangų gamintojais „Legea“.

## Garsesni žaidėjai
; Žaidėjai, atstovavę Maroko nacionalinei rinktinei
*  Badr Benoun, gynėjas;
*  Abdelkrim Baadi, gynėjas;
*  Youssef Belammari, gynėjas;
*  *[[Hamza Khabba]]* (U-20 rinktinė), puolėjas;
; Užsieniečiai
*  Federico Bikoro, saugas;
*  Yasser Baldé, gynėjas;
*  Mouhsine Bodda, saugas;

## Išnašos

## Nuorodos
* SOCCERWAY 
* Transfermarkt 
* Globalsportsarchive
El Viskaino biosferos rezervatas

**El Viskaino biosferos rezervatas** () – saugoma gamtos teritorija šiaurės vakarų Meksikoje, Pietų Žemutinėje Kalifornijoje, Kalifornijos pusiasalio Ramiojo vandenyno pakrantėje, Mulegės savivaldybėje. Įsteigtas 1988 m., o 1993 m. įtrauktas į pasaulio paveldo sąrašą. Rezervatas pavadintas šias pakrantes tyrinėjusio XVI a. pab. jūrininko Sebastiano Viskaino garbei.

Rezervatas apima Ramiojo vandenyno pakrantę su sekliomis lagūnomis (Kiškio akies bei San Ignasijo) bei aplinkines Kalifornijos pusiasalio sausringas sritis. Rezervato pagrindinė paskirtis – saugoti pilkųjų banginių ir mėlynųjų banginių poravimosi akvatorijas. Taip pat saugomos retos sausumos gyvūnų rūšys – Žemutinės Kalifornijos staras (*Otospermophilus atricapillus*), pusiasalinis kengūrinis šoklys (*Dipodomys peninsularis*), dykuminis snieginis avinas (*Ovis canadensis nelsoni*). Pakrantėse taip pat lankosi paprastieji ruoniai, kaliforniniai jūrų liūtai, šiauriniai jūrų drambliai, jūrų vėžliai. El Viskaino biosferos rezervatas yra svarbi migruojančių jūrinių paukščių poilsio vieta ir berniklių žiemavietė.

Rezervato žemėse nuo seno gyveno indėnai kočimiai.


Pelícano en Mulegé.jpg|Pelikanas
Islands and Protected Areas of the Gulf of California-113600.jpg|Pakrantės uolos
Islands and Protected Areas of the Gulf of California-113596.jpg|Pakrančių mangrovės


## Šaltiniai
Pelesos botaninis-zoologinis draustinis

**Pelesos botaninis-zoologinis draustinis** – valstybinis gamtinis draustinis Lietuvoje, Varėnos rajone, 0,5 km į pietryčius nuo Dubičių. Apima pelkėtą mišką Ūlos aukštupio baseine. Įsteigtas 2011 m. Beveik tą patį plotą (1,92 km²) užima ir rajoninės svarbos Pelesos botaninis-zoologinis draustinis, įsteigtas 2002 m.

Draustinyje saugoma natūrali Pelesos upelio vaga su dideliais tarpinių pelkių ir žemapelkių plotais. Saugomos retos rūšys ir jų buveinės: mėlynasis palemonas, pilkoji gervė, kukutis, machaonas, šiaurinis auksinukas, pelkinė laksva, pievinis plauretis. Čia taip pat daug retų vabzdžių rūšių, didelė švygždų populiacija.

## Šaltiniai
Tabalio botaninis draustinis

**Tabalio botaninis draustinis** – savivaldybės gamtinis draustinis Lietuvoje, Varėnos rajone, 0,5 km į šiaurės rytus nuo Dubičių. Apima Tabalio ir Tabalėlio distrofinius ežerus ir juos juosiančią aukštapelkę. Įsteigtas 2002 m.

Draustinyje saugomos retų augalų rūšių (durpyninis bereinis, pievinė gencijonėlė) augavietės, žaliųjų ir kūdrinių varlių neršyklos, nendrinių vištelių, švygždų, nendrinių lingių perėjimo vietos.

## Šaltiniai
Katros botaninis-zoologinis draustinis

**Katros botaninis-zoologinis draustinis** – savivaldybės gamtinis draustinis Lietuvoje, Varėnos rajone, 3 km į vakarus nuo Dubičių, prie Paramėlio, Baltarusijos pasienyje. Apima Katros aukštupio slėnio atkarpą. Įsteigtas 2002 m.

Draustinyje saugoma natūrali Katros vaga ir jos hidrologinis režimas, viksvinių žemapelkių ekosistema, retų rūšių buveinės. Šioje teritorijoje peri gervės, kurtiniai, griežlės, juodieji gandrai, brastiniai tilvikai, tetervinai, lututės, suopiai, pievinės lingės.

## Šaltiniai
Valzer

**Valsas** () – 2007 m. Italijoje sukurta drama. Filmuota *NH Santo Stefano* viešbutyje Turine.

## Apie filmą

Assunta, jauna mergina, dirba viešbutyje, kuriame vyksta audringas *Futbolo asociacijos* lyderių susitikimas. Tuo tarpu ateina žmogus, ką tik grįžęs iš kalėjimo, Liucijos tėvas, Assuntos draugas. Tarp jų užsimezga draugystė, kurioje visi randa paguodą ir vilties ateičiai.

## Pagrindiniai aktoriai
: *Aktorius – vaidmuo*

* Maurizio Micheli: Liucijos tėvas
* Valeria Solarino: Assunta
* Marina Rocco: Lucia
* Graziano Piazza: Šefas
* Eugenio Allegri: The professor
* Zaira Berrazouga: Fatima
* Cristina Serafini: Profesorius
* Giuseppe Moretti: Vittorio
* Francesco Feletti: Viršininko padėjėjas
* Francesco Cordio: Jaunasis treneris
* Benedicta Boccoli: Maria
* Rosaria Russo: Hamamo moterys

## Išnašos
Pakruojo dvaro malūno tvenkinys

**Pakruojo dvaro malūno tvenkinys** – tvenkinys Lietuvoje, Pakruojo rajone, 1,5 km į rytus nuo Pakruojo, Pakruojo kaime. Sudarytas užtvenkus Kruojos upę (Mūšos intakas) 8 km nuo jos žiočių. Tvenkinio ilgis iš pietvakarių į šiaurę – 0,9 km, plotis – iki 0,23 km. Yra 4 salos medžiais ir krūmais apaugusios salos (0,54 ha, 0,29 ha, 0,24 ha ir Meilės sala 0,22 ha). Kranto linijos ilgis - 2,25 km, su salų krantais 3,27 km. Meilės sala tilteliu sujungta su pietiniu krantu. Altitudė 55,1 m. Krantai daugiausia neaukšti, tik pietinis krantas aukštesnis, vietomis apaugę medžiais ir krūmais. Tvenkinio pietinėje ir rytinėje pakrantėse įsikūręs Pakruojo dvaras, į šiaurę auga miškelis ir plyti dirbami laukai. 

Tvenkinys įrengtas 1823 m., kai buvo pastatytas vandens malūnas. 2002 m. malūnas ir užtvankos tiltas restauruoti, atlikti tvenkinio dalinio išvalymo darbai.

## Šaltiniai
Terkšlė

**Terkšlė** – prietaisas, kurį sudaro strypas arba ratas kartu su dantukais, kurie leidžia suktis smagračiui, arba jį stabdo. Taip sukimas leidžiamas tik į vieną pusę.

## Išnašos
E-abzu

**E-abzu** – dievo Enkio šventykla, stovėjusi Eridu mieste. Šventyklos pavadinimas reiškia „Abzu namai“.

Šumerai Eridu laikė pirmuoju miestu, o jame stovėjusią E-abzu – seniausiąja šventove.

Šios šventyklos vietoje (dab. Abu Šahrainas) atlikti kasinėjimai parodė, kad pirmoji šventykla čia stovėjo jau V tūkst. pr. m. e.; vėlesnės šventyklos, pastatytos toje pačioje vietoje, pasižymėjo vis sudėtingesne architektūra. Pirmoji šventykla buvo nedidelė (ketvirtainiškos formos, ~3 m ilgio sienomis), nišoje priešais tarpdurį būta aukuro, prie kurio stovėjo stalelis atnašoms.

E-abzu minima tekste „Ninurtos kelionė į Eridu“. Šiame tekste pasakojama, kad Ninurta, apsilankęs Enkio šventykloje Eridu mieste, sugrįžta į savo šventyklą Nipūre. Tekste „Inana ir Enkis“ pasakojama, kaip Inana nužengia į E-abzu šventyklą, pagrobia Enkio galias ir sugrįžta į savo šventyklą Uruke. Teigiama, kad tiek viename, tiek kitame pasakojime E-abzu gali būti suprantama kaip Abzu – požeminių gėlųjų vandenų (Enkio viešpatijos) – simbolis.

## Šaltiniai